上十四吟十首其一

刘克庄
宋
黠儿蒙蔽聚群阴,岂料云收杲日临。
坏证遗忧与宗社,捷书分喜到山林。
擎天毕竟还高手,偃月从初谬用心。
客自京师传吉语,放歌不觉有和音。

楼居狂吟

吴龙翰
宋
胸次玲珑著九垓,政须时复兴崔巍。
楼高手可扪星斗,移掇天河入酒杯。

鹧鸪天·仗下仪容笔下文

范成大
宋
仗下仪容笔下文。天风驾鹤住仙真。榴花三日迎端午,蕉叶千春纪诞辰。
经国志,立朝身。暂烦高手活吴民。明朝莫遣书丹篆,怕引新符刻玉麟。

放歌行

刘绩
明
铜驼故国风烟惨,谱牒煌煌犹可览。
军壁焚烧纪信车,谏台攀折朱云槛。
当时圭组盛蝉联,世泽相承五百年。
城中甲第连云起,楼上歌钟镇日悬。
人生富贵如翻手,万事纷纶无不有。
国步艰难徒扼腕,世情猜忌唯钳口。
乱离家业散无遗,环堵萧然隐在兹。
门前屡揖经济士,眼底不挂屠沽儿。
十载飘零寄他县,懒将衣食看人面。
橐里长嗟无酒钱,床头却喜留诗卷。
东邻恶少斗鸡回,白璧黄金满屋堆。
也知六博无高手,时至君看好采来。

楼居狂吟

吴龙翰
宋
胸次玲珑著九垓,政须时复兴崔巍。
楼高手可扪星斗,移掇天河入酒杯。

寄朗陵二禅友

齐己
唐
潇湘曾宿话诗评,荆楚连秋阻野情。
金锡罢游双鬓白,铁盂终守一斋清。
篇章老欲齐高手,风月闲思到极精。
南望山门石何处,沧浪云梦浸天横。

谢人惠拄杖

齐己
唐
邛州灵境产修篁,九节材应表九阳。
造化已能分尺度,保持争合与寻常。
幽林剪破清秋影,高手携来绿玉光。
深谢鲁儒怜潦倒,欲教撑拄绕禅床。

酬秘书元丞郊园卧疾见寄

李端
唐
闻说漳滨卧,题诗怨岁华。
求医主高手,报疾到贫家。
撒枕销行蚁,移杯失画蛇。
明朝九衢上,应见玉人车。

感皇恩·生朝

程大昌
宋
七十有三番,挂弧门首。此事从来信希有。新来仕路,夸说一般高手。肯从清要地,抛簪绶。
何许分花,伊谁送酒。得开口时且开口。无烦无恼,也没期程奔走。但能安此乐,夷然寿。

酬秘书元丞郊园卧疾见寄

李端
唐
闻说漳滨卧,题诗怨岁华。
求医主高手,报疾到贫家。
撒枕销行蚁,移杯失画蛇。
明朝九衢上,应见玉人车。